Harry Harrison

Harry Harrison narodený ako Henry Maxwell Dempsey (* 12. marec 1925 Stamford, Connecticut – † 15. august 2012) bol americký autor science fiction, ilustrátor a esperantista.

Používal pseudonymy Felix Boyd, Hank Dempsey, Cameron Hall, Philip St. John, Leslie Charteris a Wade Kaempfert.

Kariéra 
Harrison vyštudoval umeleckú akadémiu a skôr ako sa stal spisovateľom sa živil ako ilustrátor pre amerického vydavateľa komiksov EC Comics. Ale známym sa nestal vďaka svojim časopiseckým stripom, ale satirickým románom. Jeho prvé diela odzrkadľovali jeho záujem o environmentálne témy a nenásilné riešenia konfliktov. Z jeho diel sú najznámejšie série kníh The Stainless Steel Rat ()  a Bill, the Galactic Hero (). Známy je aj jeho dystopický román Make Room! Make Room! () o preľudnení a vyčerpaní nerastných zdrojov planéty a tiež cyklus Deathworld (). Spoločne s Brianom Aldissom zostavil niekoľko antológií. 

 Osobný život 
Narodil sa v Stamforde (Connecticut) a žil v mnohých krajinách vrátane Mexika, Anglicka, Dánska, Talianska a Írska. V osemnástich rokoch bol odvedený na 2. svetovú vojnu. Skúsenosti, ktoré získal počas vojny ho naučili nenávidieť všetko vojenské a to satiricky opísal v knihe Bill, the Galactic Hero. So svojou ženou Joan sa zosobášil v roku 1954 v New Yorku a žil s ňou až do jej smrti v roku 2002. Má dve deti, Todda (* 1955) a Moria (* 1959), ktorým venoval knihu "Make Room! Make Room!".

Počas druhej svetovej vojny sa naučil jazyk esperanto, ktorý neskôr propagoval vo svojich románoch (napríklad v sérii o Oceľovej kryse je esperanto doslova celosvetovým jazykom) a na stretnutiach fanúšikov science fiction. V roku 1985 bol vymenovaný za čestného patróna  Svetového esperantského zväzu.

 Bibliografia 
Názvy diel sú z českého prekladu.
 Deathworld 
Táto knižná séria zachytáva príbehy gamblera Jasona dinAlta, ktorý sa v prvej časti dostane na planétu Pyrrus, ktorú pred stáročiami osídlili ľudskí kolonisti. Kolonisti ale celé stáročia bojujú v krutej vojne proti miestnym formám života. 

 První planeta smrti, 1991 (Deathworld 1, 1960)
 Druhá planeta smrti, 1992 (Deathworld 2, 1964)
 Třetí planeta smrti, 1992 (Deathworld 3, 1968)
 The Mothballed Spaceship (1973), krátky príbeh
 Čtvrtá planeta smrti, 2003 (v dvoch dieloch, s Antom Skalandisom)
 Pátá planeta smrti, 2005 (v dvoch dieloch: Ráj pirátů  a Peklo pirátů, s Antom Skalandisom)

 Ocelová krysa 
Ocelovou krysou je v tejto sérii nazvaný prefíkaný podvodník Jim diGriz. V príbehoch je so značnou dávkou humoru opísaná jeho kriminálna kariéra, ale aj jeho dobrodružstvá v službách zákona.
 Ocelová krysa (The Stainless Steel Rat, 1961)
 Ocelová krysa se mstí (The Stainless Steel Rat's Revenge, 1970)
 The Stainless Steel Rat Saves the World, 1972
 Ocelová krysa jde po tobě (The Stainless Steel Rat Wants You, 1978)
 Ocelová krysa prezidentem (The Stainless Steel Rat for President, 1982)
 Zrození ocelové krysy (A Stainless Steel Rat is Born, 1985)
 Ocelová krysa rukuje (The Stainless Steel Rat Gets Drafted, 1987)
 Ocelová krysa zpívá blues (The Stainless Steel Rat Sings the Blues, 1994)
 The Stainless Steel Rat Goes to Hell, 1996
 The Stainless Steel Rat Joins the Circus, 1999
K sérii bol vydaný aj gamebook:
 You Can Be The Stainless Steel Rat: An Interactive Game Book, 1988

 Bill, galaktický hrdina 
Séria Bill, galaktický hrdina je paródiou na Hviezdnu pechotu Roberta A. Heinleina. Je o rekrútovi vtiahnutom doprostred hviezdnej vojny, autor vychádzal z vlastných vojenských skúseností. Ide o sa
 Bill, galaktický hrdina (Bill, the Galactic Hero, 1965)
 Bill, galaktický hrdina na planetě otročích robotů (Bill, the Galactic Hero on the Planet of Robot Slaves, 1989)
 Bill, galaktický hrdina na planetě lahvových mozků (Bill, the Galactic Hero on the Planet of Bottled Brains, 1990) – spoluautor Robert Sheckley
 Bill, galaktický hrdina na planetě upířích zombí (Bill, the Galactic Hero on the Planet of the Zombie Vampires, 1991) – spoluautor Jack C. Haldeman II
 Bill, galaktický hrdina na planetě nechutných rozkoší (Bill, the Galactic Hero on the Planet of Tasteless Pleasures, 1991) – spoluautor David Bischoff
 Bill, galaktický hrdina na planetě tisíce barů (Bill, the Galactic Hero on the Planet of Ten Thousand Bars, 1991) – spoluautor David Bischoff
 The Final Incoherent Adventure, 1992 with David Harris

 Eden 
Táto trilógia opisuje alternatívne dejiny, celý dej vychádza z predpokladu, že meteorit, ktorý pred 65 miliónmi rokov zasiahol Zem a spôsobil vyhynutie dinosaurov, na Zem nedopadol. Dej popisuje konflikt ľudskej civilizácie s civilizáciou inteligentných potomkov dinosaurov.

 Na západ od ráje (West of Eden, 1984)
 Zima v ráji (Winter in Eden, 1986)
 Návrat do ráje (Return to Eden, 1988)

 Kladivo a kříž 
 Kladivo a kříž (The Hammer and the Cross, 1993)
 Cesta jediného krále (One King's Way, 1995) – spoluautor John Holm
 Král a císař (King and Emperor, 1996) – spoluautor John Holm

 Hvězdy a pruhy 
Z cyklu Alternativní historie Ať žijí hvězdy a pruhy (Stars & Stripes Forever, 1998)
 Hvězdy a pruhy v ohrožení (Stars & Stripes in Peril, 2000)
 Stars & Stripes Triumphant, 2002

 Ďalšie romány 
 A Sense of Obligation, 1962
 Plague From Space, 1965
 The Jupiter Plague, 1965
 Místo, místo! Více místa! (Make Room! Make Room!, 1966) – dystopický román z preľudneného New Yorku. Na jeho základe bol v roku 1973 nakrútený film s názvom Soylent Green.
 The Technicolor Time Machine, 1967
 Captive Universe, 1969
 Tunnel Through the Deeps, 1972
 Star Smashers of the Galaxy Rangers, 1973
 Lifeboat, 1976 – spoluautor Gordon R. Dickson
 Skyfall, 1977
 Daleth Effect, 1977
 Homeworld, 1980
 Ke hvězdám II - Svět na kolech (To the stars - volume II, Wheelworld, 1981)
 Starworld, 1981
 A Transatlantic Tunnel, Hurrah!, 1981
 Planet of No Return, 1982
 Invasion Earth, 1982
 One Step from Earth, 1985
 Spaceship Medic, 1986
 In Our Hands the Stars, 1986
 Queen Victorica's Revenge, 1987
 Montezuma's Revenge, 1987
 The California Iceberg, 1987
 A Rebel in Time, 1989
 There Won't Be War, 1991 – spoluautor Bruce McAllister
 The Turing Option, 1992 – spoluautor Marvin Minsky
 Stonehenge: Where Atlantis Died, 1992 – spoluautor Leon E. Stover
 Bootcamp 3000, 1992 – spoluautori Gordon R. Dickson, Joe Haldeman a Jack Vance
 The Turing Option, 1993 – spoluautor Marvin L. Minsky
 Galactic Dreams'', 1995 – spoluautor Bryn Barnard

Referencie

Iné projekty

Externé odkazy 
 Oficiálna stránka kompletná bibliografia, biografia 
 Biografia na ISFDB 
  Životopis na SciFiWorlde

Zdroj 
 

Spisovatelia science-fiction USA
Osobnosti z Connecticutu
Esperantisti